Diari Oficial de la Generalitat Valenciana


Sumari del DOGV 4042, del 13-07-2001 (2001/6270)

Notificació de l'expedient sancionador núm. 1.023/96.
-----------------------------------------------------

### Dades del document

Número de DOGV
:   4042

Data del DOGV
:   13-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6270


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'expedient sancionador núm. 1.023/96. [2001/X6270]
  
Atés que no s'ha pogut notificar en el domicili conegut per aquesta administració la resolució del director general d'Obres Públiques dictada en l'expedient sancionador número 1.023/96, per la qual es declarara el senyor Emgels Kurth responsable d'infracció de la Llei de Costes, d'acord amb el que establix l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
«Vista la proposta de resolució formulada per l'instructor de l'expedient de referència, en els termes següents:
  
Que formula el senyor José Luis Martínez Zahonero, instructor de l'expedient sancionador que se segueix contra el senyor Emgels Kurth i el senyor Juan Martí Redondo, per la realització d'obres en zona de servitud de trànsit i protecció sense autorització administrativa.
  
De conformitat amb el que disposa l'article 18 del Reial Decret 1.398/93, de 4 d'agost, pel qual s'aprova el reglament del procediment per a l'exercici de la potestat sancionadora, formule la present proposta de resolució que base en els fets següents:
  
1. Amb data 14 de març de 1997 va tindre entrada en aquest Servei l'expedient de trasllat de denúncia, amb informe del Servei de Costes en què s'indica que les obres consisteixen en augment d'alçària d'uns paretons laterals. El mur inicial constava d'una alçària de 40 centímetres i estava executat en formigó i el recreixement consta de 65 centímetres de formigó i 20 de zelosia, entre les fites M-32 i M-33, del terme municipal de Vinaròs; que les dites obres es troben en la zona de servitud de trànsit i protecció; que no es té l'autorització administrativa per a la realització de les dites obres.
  
2. Amb data 24 de juliol de 1999 es va notificar la Resolució del director general d'Obres Públiques, per la qual s'acordava la instrucció d'expedient sancionador, per realització de les obres descrites en la zona de servitud de trànsit i protecció sense autorització administrativa. Amb aquesta mateixa data es va notificar igualment el plec de càrrecs.
  
3. El senyor Emgels Kurth i el senyor Juan Martí Redondo no han formulat al·legacions.
  
De conformitat amb el que s'ha actuat en el procediment es declaren fets provats els següents:
  
1. Que entre les fites M-32 i M-33 del terme municipal de Vinaròs (Castelló), s'han realitzat obres consistents en augment d'alçària d'uns paretons laterals. El mur inicial constava d'una alçària de 40 centímetres i estava executat en formigó i el recreixement consta de 65 centímetres de formigó i 20 centímetres de gelosia.
  
2. Que les obres es troben en zona afectada per la zona de servitud de trànsit i protecció, i s'estima que el 91% de l'obra recau en la zona de servitud de trànsit i 9% en la resta de servitud de protecció.
  
3. Que no es té l'autorització d'aquesta administració per a la realització de les obres.
  
4. Que no s'ha procedit a la restitució de les coses al seu anterior estat.
  
Els fets declarats provats estan qualificats com a infracció greu tipificat en l'article 175.2.e) del Reglament de Costes.
  
Per a la indicada infracció es proposa una sanció de 117.262 PTA (704,76 euros) segons el que disposa l'article 183.b del Reglament per a l'Execució de la Llei de Costes
  
En la seua conseqüència aquest instructor proposa:
  
1. Declarar el senyor Emgels Kurth i el senyor Juan Martí Redondo responsables en concepte d'autors de la infracció de la Llei de Costes consistent en augment d'alçària d'uns paretons laterals. El mur inicial constava d'una alçària de 40 centímetres i estava executat en formigó i el recreixement consta de 65 centímetres de formigó i 20 centímetres de gelosia entre les fites M-32 i M-33, del terme municipal de Vinaròs (Castelló), en la zona de servitud de trànsit i protecció sense autorització administrativa.
  
2. Imposar solidàriament al senyor Emgels Kurth i al senyor Juan Martí Redondo una sanció consistent en multa de 117.262 PTA (704,76 euros)
  
3. Ordenar al senyor Emgels Kurth i al senyor Juan Martí Redondo la restitució de les coses i la reposició al seu anterior estat, mitjançant la demolició de l'il·legalment construït de conformitat amb el que estableix l'article 179 del Reglament de Costes.
  
4. Donar trasllat de la resolució que es dicte al Servei de Costes a l'efecte de la vigilància del compliment del que disposa el punt precedent.
  
Amb data 11 de novembre de 1999 es va notificar al senyor Juan Martín Redondo la proposta transcrita, i es concedeix tràmit d'audiència a l'inculpat en els termes de l'article 19 del Reial Decret 1.398/93, de 4 d'agost. Per aquest no es van formular al·legacions. Intentada la notificació, a l'efecte, al senyor Emgels Kurth, i havent siguda tornada en tres ocasions, es va procedir a la seua publicació segons disposa l'article 59 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior.
  
El 28 d'abril de 2000 es remet el certificat d'haver estat l'anunci en el tauler d'anuncis de l'Ajuntament de Vinaròs, i el 12 de juliol de 2000 va ser publicat el dit anunci en el DOGV.
  
Als anteriors fets són d'aplicació els següents:
  
Fonaments de dret
  
Sobre la competència
  
La resolució del present expedient competeix al director general d'Obres Públiques en l'article 16 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Sobre el procediment
  
En la tramitació del present procediment s'han seguit les vies de l'establit pel Reial Decret Llei 14/1993, de 4 d'agost, pel qual s'aprova el reglament del procediment per a l'exercici de la potestat sancionadora, amb les especialitats previstes en el Reglament per a l'Execució de la Llei de Costes, article 192 i següents.
  
Sobre el fons
  
Procedeix donar per reproduïts els esgrimits en la proposta de resolució, ja que no s'han presentat noves al·legacions.
  
Per tot això que s'ha exposat, en virtut de les atribucions que confereixen a aquesta Direcció General d'Obres Públiques l'article 16 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i de conformitat amb la proposta formulada per l'instructor, resolc:
  
1. Declarar el senyor Emgels Kurth i el senyor Juan Martí Redondo responsables en concepte d'autors de la infracció de la Llei de Costes consistent en augment d'alçària d'uns paretons laterals. El mur inicial constava d'una alçària de 40 centímetres i estava executat en formigó i el recreixement consta de 65 centímetres de formigó i 20 centímetres de gelosia entre les fites M-32 i M-33, del terme municipal de Vinaròs (Castelló), en la zona de servitud de trànsit i protecció sense autorització administrativa.
  
2. Imposar solidàriament al senyor Emgels Kurth i al senyor Juan Martí Redondo una sanció consistent en multa de 117.262 PTA (704,76 euros)
  
3. Comunicar al senyor Emgels Kurth i al senyor Juan Martí Redondo que hauran de fer efectiu el pagament de la multa segons s'indica en el revers de la carta de pagament que s'adjunta, i el termini per a efectuar l'ingrés serà l'assenyalat en els articles 3 i 20 del Reglament General de Recaptació, això és si la notificació resultara practicada entre l'1 i el 15 del mes l'ingrés s'efectuarà fins al dia 5 del mes següent o immediat hàbil posterior; i si es practicara entre els dies 16 i últim del mes l'ingrés s'efectuarà fins al dia 20 del mes següent o l'immediat hàbil posterior.
  
Transcorregut el dit termini sense haver fet efectiva la sanció s'expedirà el corresponent certificat de descobert per al seu cobrament per la via de constrenyiment.
  
4. Requerir els inculpats perquè en el termini de deu dies procedisca a corregir la situació creada, mitjançant la demolició de l'il·legalment construït i restitució de l'estat anterior de la construcció
  
Que es done trasllat al Servei de Costes de la present resolució a l'efecte de la vigilància del que disposa el punt precedent.
  
Contra aquesta resolució, que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transports en el termini d'un mes a partir de l'endemà de la notificació de la present.
  
Les resolucions que no posen fi a la via administrativa no seran executives mentre no haja recaigut resolució del recurs d'alçada que, si és procedent, s'haja interposat o haja transcorregut el termini per a la seua interposició sense que aquesta s'haja produït».
  
L'import de la multa s'haurà de fer efectiu en qualsevol de les oficines de les entitats col·laboradores que s'indiquen en l'imprés que els interessats hauran d'arreplegar en el Servei de Gestió de Ports de la Conselleria d'Obres Públiques, Urbanisme i Transports.